ประกาศกระทรวงเกษตรและสหกรณ์ เรื่อง แต่งตั้งคณะกรรมการอำนวยการเลือกตั้งผู้แทนเกษตรกร พ.ศ. 2552

ประกาศกระทรวงเกษตรและสหกรณ์

ประกาศกระทรวงเกษตรและสหกรณ์
เรื่อง
แต่งตั้งคณะกรรมการอำนวยการเลือกตั้งผู้แทนเกษตรกร
พ.ศ. ๒๕๕๒[๑]

ด้วยพระราชบัญญัติกองทุนฟื้นฟูและพัฒนาเกษตรกร
พ.ศ. ๒๕๕๒ มาตรา ๑๓ กำหนดให้การแต่งตั้งผู้แทนเกษตรกรตามมาตรา ๑๓
เป็นอำนาจของรัฐมนตรีว่าการกระทรวงเกษตรและสหกรณ์ในการแต่งตั้งเกษตรกรซึ่งได้รับการเลือกตั้งจากสมาชิกองค์กรเกษตรกรในสี่ภูมิภาค
อย่างน้อยภูมิภาคละสองคน
จำนวนยี่สิบคนเป็นกรรมการในคณะกรรมการกองทุนฟื้นฟูและพัฒนาเกษตรกร
โดยมีวาระในการดำรงตำแหน่งคราวละสองปีนั้น
ปัจจุบันผู้แทนเกษตรกรในคณะกรรมการกองทุนฟื้นฟูและพัฒนาเกษตรกร
จะดำรงตำแหน่งครบวาระในวันที่ ๒๔ กรกฎาคม ๒๕๕๒  ดังนั้น
จึงเห็นควรมีประกาศแต่งตั้งคณะกรรมการอำนวยการเลือกตั้งผู้แทนเกษตรกร พ.ศ. ๒๕๕๒
เพื่อดำเนินการเตรียมการเลือกตั้งผู้แทนเกษตรกรต่อไป

อาศัยอำนาจตามความในมาตรา
๔ แห่งพระราชบัญญัติกองทุนฟื้นฟูและพัฒนาเกษตรกร พ.ศ. ๒๕๕๒
รัฐมนตรีว่าการกระทรวงเกษตรและสหกรณ์
จึงประกาศแต่งตั้งคณะกรรมการอำนวยการเลือกตั้งผู้แทนเกษตรกร พ.ศ. ๒๕๕๒ ประกอบด้วย
๑. ปลัดกระทรวงเกษตรและสหกรณ์                       ประธานกรรมการ
๒. รองปลัดกระทรวงเกษตรและสหกรณ์                   รองประธานกรรมการ
ซึ่งปลัดกระทรวงเกษตรและสหกรณ์มอบหมาย
๓. รองปลัดกระทรวงมหาดไทย                             รองประธานกรรมการ
หัวหน้ากลุ่มภารกิจด้านกิจการความมั่นคงภายใน
๔. อธิบดีกรมการปกครอง                                  รองประธานกรรมการ
๕. หัวหน้าผู้ตรวจราชการกระทรวงเกษตรและสหกรณ์   รองประธานกรรมการ
๖. รองปลัดกระทรวงศึกษาธิการ                           กรรมการ
ซึ่งปลัดกระทรวงศึกษาธิการมอบหมาย
๗. อธิบดีกรมประชาสัมพันธ์                                กรรมการ
๘. ผู้อำนวยการองค์การสื่อสารมวลชนแห่งประเทศไทย   กรรมการ
๙. เลขาธิการสำนักงานคณะกรรมการการเลือกตั้ง        กรรมการ
๑๐. ปลัดกรุงเทพมหานคร หรือ ผู้แทน                    กรรมการ
๑๑. รองอัยการสูงสุด ซึ่งอัยการสูงสุดมอบหมาย           กรรมการ
๑๒. รองผู้บัญชาการตำรวจแห่งชาติ                       กรรมการ
ซึ่งผู้บัญชาการตำรวจแห่งชาติมอบหมาย
๑๓. รองอธิบดีกรมการปกครอง                            กรรมการ
กลุ่มภารกิจด้านสนับสนุนการบริหารงาน
แบบบูรณาการ
๑๔. รองอธิบดีกรมส่งเสริมสหกรณ์                         กรรมการ
ซึ่งอธิบดีกรมส่งเสริมสหกรณ์มอบหมาย
๑๕. ผู้อำนวยการสำนักบริหารการปกครองท้องที่         กรรมการ
กรมการปกครอง
๑๖. ผู้อำนวยการส่วนการเมืองและการเลือกตั้ง           กรรมการ
สำนักบริหารการปกครองท้องที่ กรมการปกครอง
๑๗. ผู้อำนวยการกองการสื่อสารกรมการปกครอง         กรรมการ
๑๘. นายวีระชัย คล้ายทอง                                 กรรมการ
ที่ปรึกษาสำนักงานกองทุนฟื้นฟูและพัฒนาเกษตรกร
๑๙. นายไชยณัฐ เจติยานุวัตร                              กรรมการ
ที่ปรึกษาสำนักงานกองทุนฟื้นฟูและพัฒนาเกษตรกร
๒๐. นายเชนทร์ วิพัฒน์บวรวงศ์                            กรรมการ
ที่ปรึกษาสำนักงานกองทุนฟื้นฟูและพัฒนาเกษตรกร
๒๑. นายโสมนัสส์ สุวรรณเมนะ                            กรรมการ
ที่ปรึกษาสำนักงานกองทุนฟื้นฟูและพัฒนาเกษตรกร
๒๒. เลขาธิการสำนักงานกองทุนฟื้นฟูและพัฒนาเกษตรกร        กรรมการและเลขานุการ
๒๓. นายบรรจง ตะริโย                                กรรมการและผู้ช่วยเลขานุการ
รองเลขาธิการสำนักงานกองทุนฟื้นฟู
และพัฒนาเกษตรกร
๒๔. นายมนัส วงษ์จันทร์                               กรรมการและผู้ช่วยเลขานุการ
สำนักงานกองทุนฟื้นฟูและพัฒนาเกษตรกร
๒๕. หัวหน้าฝ่ายกฎหมาย                              กรรมการและผู้ช่วยเลขานุการ
สำนักงานกองทุนฟื้นฟูและพัฒนาเกษตรกร
๒๖.
หัวหน้ากลุ่มพัฒนาระบบสนับสนุนการเลือกตั้ง  กรรมการและผู้ช่วยเลขานุการ
ส่วนการเมืองและการเลือกตั้ง สำนักบริหาร
การปกครองท้องที่ กรมการปกครอง
ให้คณะกรรมการดังกล่าวมีอำนาจและหน้าที่ ดังนี้
๑.
ให้มีอำนาจในการวินิจฉัยชี้ขาดกรณีที่มีปัญหาอันเกิดจากการเลือกตั้ง
๒.
พิจารณาจัดทำแผนการเลือกตั้งผู้แทนเกษตรกร
เพื่อเป็นกรรมการในคณะกรรมการกองทุนฟื้นฟูและพัฒนาเกษตรกร
โดยแผนดังกล่าวจะต้องประสานเชื่อมโยงวัตถุประสงค์แห่งการเลือกตั้งและเป็นไปตามกฎหมาย
กฎกระทรวง ประกาศ รวมทั้งมติคณะกรรมการ
ตลอดจนกฎหมายที่เกี่ยวข้องระเบียบหรือแนวทางการเลือกตั้งทั่วไป
ในอันที่จะช่วยให้การเลือกตั้งผู้แทนเกษตรกรสำเร็จลุล่วงเป็นไปตามวัตถุประสงค์ตามพระราชบัญญัติกองทุนฟื้นฟูและพัฒนาเกษตรกร
พ.ศ. ๒๕๔๒  ทั้งนี้ แผนดังกล่าวจะต้องมีกระบวนการสร้างความเข้าใจ
และพัฒนาการมีส่วนร่วมของสมาชิกองค์กรเกษตรกร
ในการใช้สิทธิเลือกตั้งให้กว้างขวางและทั่วถึง
๓.
พิจารณากลั่นกรองร่างประกาศต่าง ๆ
ที่เกี่ยวกับการเลือกตั้งผู้แทนเกษตรกรก่อนเสนอให้รัฐมนตรีว่าการกระทรวงเกษตรและสหกรณ์ลงนาม
๔.
อำนวยการเลือกตั้งผู้แทนเกษตรกรให้เป็นไปตามกฎหมาย
วัตถุประสงค์และแผนการเลือกตั้งด้วยความโปร่งใส บริสุทธิ์ ยุติธรรม
และเป็นไปตามนโยบาย มติคณะกรรมการและคณะกรรมการบริหาร
๕.
แต่งตั้งคณะอนุกรรมการ คณะทำงานหรือเจ้าหน้าที่ให้ปฏิบัติหน้าที่ใด ๆ
แทนคณะกรรมการหรือช่วยเหลือในการปฏิบัติงานของคณะกรรมการในการเลือกตั้งผู้แทนเกษตรกร
ได้ตามความจำเป็นและเหมาะสม
๖.
คณะกรรมการอำนวยการเลือกตั้งผู้แทนเกษตรกร
และคณะบุคคลหรือเจ้าหน้าที่ที่คณะกรรมการอำนวยการเลือกตั้งผู้แทนเกษตรกรแต่งตั้งให้ได้รับค่าตอบแทนหรือประโยชน์อื่นซึ่งหากไม่มีระเบียบกำหนดไว้เป็นอย่างอื่น
ให้เบิกจ่ายโดยอาศัยระเบียบคณะกรรมการกองทุนฟื้นฟูและพัฒนาเกษตรกร
ว่าด้วยค่าใช้จ่ายในการเลือกตั้งผู้แทนเกษตรกร พ.ศ. ๒๕๔๗,
ระเบียบกระทรวงเกษตรและสหกรณ์ ว่าด้วยค่าเบี้ยประชุม ค่าพาหนะ ค่าเบี้ยเลี้ยง
ค่าเช่าที่พัก และค่าใช้จ่ายอย่างอื่นในการปฏิบัติหน้าที่ของกรรมการและกรรมการบริหาร
พ.ศ. ๒๕๕๒,
ระเบียบคณะกรรมการบริหารกองทุนฟื้นฟูและพัฒนาเกษตรกร
ว่าด้วยวิธีการเบิกจ่ายค่าใช้จ่ายในการบริหารงานสำนักงาน พ.ศ. ๒๕๔๓
ระเบียบคณะกรรมการบริหารกองทุนฟื้นฟูและพัฒนาเกษตรกร ว่าด้วยค่าเบี้ยเลี้ยง
ค่าที่พัก ค่าพาหนะ และค่าใช้จ่ายอย่างอื่นในการปฏิบัติหน้าที่ของพนักงานและลูกจ้างของสำนักงานกองทุนฟื้นฟูและพัฒนาเกษตรกร
พ.ศ. ๒๕๔๓ และระเบียบ หรือวิธีปฏิบัติ
ตามหลักเกณฑ์และอัตราการจ่ายของทางราชการโดยอนุโลม
๗.
รายงานผลการดำเนินงานให้รัฐมนตรีทราบเป็นระยะ จนกว่าการเลือกตั้งจะแล้วเสร็จ

ประกาศ ณ วันที่ ๑
พฤษภาคม พ.ศ. ๒๕๕๒
ธีระ  วงศ์สมุทร
รัฐมนตรีว่าการกระทรวงเกษตรและสหกรณ์

ปริยานุช/จัดทำ
๓๐ กรกฎาคม ๒๕๕๒

โชติกานต์/ปรับปรุง
๒๔ สิงหาคม ๒๕๕๙

[๑] ราชกิจจานุเบกษา
เล่ม ๑๒๖/ตอนพิเศษ ๑๐๐ ง/หน้า ๓๑/๑๖ กรกฎาคม ๒๕๕๒